
POGLAVLJE 1

Kako postati nanovo rođeni
kršćanin 


Ako se želite nanovo roditi, morate učiniti dvije
važne stvari:

I. Prvo, morate
uzvjerovati u Isusa Krista kao Sina Božjega.

„Tko god vjeruje: 'Isus je
Krist' od Boga je rođen.“

Prva Ivanova poslanica
5,1

II. Drugo, morate ga
zamoliti da dođe u vaš život i uđe u vaše srce. Trebate izgovoriti
sličnu molitvu tako da bude iskrena, iz vašeg srca:

„Gospode Isuse, dolazim ti
kao grješnik, izgubljen i osuđen na pakao. Kajem se od svojih
grijeha i tražim tvoje oproštenje. Cijelim srcem vjerujem da si
umro na križu za moje grijehe i uskrsnuo. Otvaram ti svoje srce i
primam te kao svoga Gospoda i osobnoga Spasitelja. Molim te,
preuzmi kontrolu nad mojim životom i učini me onakvom osobom kakva
želiš da budem. Od danas sam tvoj(a) i ti si moj. Hvala ti, Oče, za
ovaj prekrasan dar spasenja. Amen.“

Što se dogodi kada se
nanovo rodite?

Duh Sveti sići će u vas i
ući u vaše srce. A onda će se vaš unutarnji čovjek nanovo roditi
ili stvoriti.

Bog vam daje i novo srce i
novoga duha!

„Dat ću vam novo srce, nov
duh udahnut ću u vas! Izvadit ću iz tijela vašega srce kameno i dat
ću vam srce od mesa.“ 

„Duh svoj udahnut ću u vas
da hodite po mojim zakonima i da čuvate i vršite moje
naredbe.“

Ezekiel
36,26-27

S novim duhom postajete
novi čovjek i novo stvorenje. Spremni ste živjeti novim životom.
Ovaj je novi život moguć jer ste doista nova osoba, s novim
srcem.

Ponovno je rođenje
jednostavno. Ljudi žele činiti komplicirane stvari. No, postati
nanovo rođen je veoma jednostavno.

Pa tko je onda nanovo
rođeni kršćanin?

Nanovo rođeni kršćanin je
netko tko je primio Isusa Krista u svoj život i donio odluku da
živi pod kontrolom Božje Riječi i pod vodstvom Duha
Svetoga.


POGLAVLJE 2

Ključne činjenice o
spasenju


Sada kada ste nanovo
rođeni, važno je u potpunosti razumjeti svoj novi život u Kristu i
graditi ono što je Bog započeo u vašem životu.

